cyanic-selkie/wikianc huggingface dataset:
Tojohanitra Andriamanjatoarimanana
Tojohanitra Andriamanjatoarimanana (født 30. oktober 1990) er en gassisk svømmer, som spesialiserer seg i disiplinen fristil.
Andriamanjatoarimanana har ingen større internasjonale resultater, og fikk sin olympiske debut da hun representerte Madagaskar under Sommer-OL 2004 som trettenåring. Hun representerte også Madagaskar under Sommer-OL 2008 der hun ble slått ut i de innledende heatene.
Kostjantyn Zajtsev
Kostjantyn Zajtsev, ukrainsk Костянтин Зайцев (født 20. mai 1976) er en ukrainsk roer som spesialiserer seg i dobbeltfirer. Under Sommer-OL 2012 i London representerte han landet sitt, der han ble nummer 9.
Ole Engeli
Ole Engeli (født 27. februar 1894, død 12. august 1973) var en norsk fagforeningsmann, redaktør og NKP-politiker. Av yrke var han snekker.
Engeli vokste opp i fattige husmanskår i bygda Furnes.
I 1919 sto han i spissen for den lokale Trearbeiderforeninga i en arbeidskonflikt på sykehusanlegget i Lillehammer. Der blokkerte foreninga med hell en murmester fra Drammen, som verken ville signere tariffavtale eller betale ut akkordoverskudd. Etter konflikten gikk murmesteren til sak mot Engeli for en avisartikkel han hadde skrevet, en artikkel murmesteren mente var til skade for «hans gode navn og rykte». Engeli ble idømt 50 kroner i bot. «En klassedom», fastslo stedets arbeideravis Gudbrandsdalens Social-Demokrat.
Året etter satt Engeli som formann for Lillehammer Arbeiderparti, da partiavdelingen med 49 mot 8 stemmer besluttet å følge Komintern og slutte seg til de såkalte Moskvatesene.
Da den politiske splittelsen i Arbeiderpartiet i 1923 førte til etableringen av NKP ble Engeli en sentral mann for partiet i Hedmark og Oppland.
Han satt som redaktør for avisen Rød Front som NKP dro i gang på Hamar i årene 1932 til 1934.
Under krigen var han engasjert i illegalt arbeid og sabotasjevirksomhet, og ble arrestert i julen 1943.
Etter krigen hadde Engeli redaktørjobben i 1953, da NKP drev avisen Arbeideren i Brumunddal. Han var også engasjert i Hedmark kooperative Distrikstsforening.
Even Engjom
Even Engjom (født 15. juni 1998 i Lillehammer) er en norsk ishockeyspiller. Engjom spiller løper på den norske 1. divisjonsklubben Gjøvik, men er fra Lillehammer, og har spilt på juniornivå for Lillehammer Ishockeyklubb. Han spilte der fram til 2014, da han byttet klubb til Grums IK. I 2016 gikk han over til Almtuna IS, og i 2018 til Örnsköldsvik HF. I 2019 begynte han å spille for Gjøvik. Engjom har også spilt landskamper for U18-landslaget, inkludert VM-kamper.
Morogoro
Morogoro er en by i Tanzania som ligger 200 km fra Dar-es-Salaam og er hovedstad i regionen Morogoro. I folketellinga i 2002 hadde byen 228,863 innbyggere.
Byen ligger i nærheten av Uluguru-fjellene. Byen er et landbrukssenter, og Sokoine landbruksuniversitet ligger i byen. Her ligger også Tanzanias økonomiske universitet; IDM (Institute of Management Development): Morogoro er en kjent by innen tanzaniansk musikk; Salim Abdullahs kubanske marimbaband kom fra Morogoro, det samme gjorde sangeren og gitaristen Mbaraka Mwinsheshe. Byen er også kjent for sine fotballklubber.
Morogoro er et knutepunkt for veiene mellom Dar-es-Salaam og landets hovedstad Dodoma og mellom Dar-es-Salaam og Mbeya. Det går tog fra Morogoro til Dodoma, Mwanza og Kigoma.
Phillip Cayzer
Philip Arthur «Phil» Cayzer (født 13. mai 1922 i Sydney, død 15. juli 2015 samme sted) var en australsk roer som deltok i de olympiske leker 1952 i Helsingfors. Cayzer vant en olympisk bronsemedalje i roing under sommer-OL 1952 i Helsingfors. Han var med på den australske båten som kom på tredjeplass i rokonkurransen for åttere bak USA og Sovjetunionen. Mannskapet på den australske åtteren var Robert Tinning, Ernest Chapman, Nimrood Greenwood, Menryn Finlay, Edward Pain, Phillip Cayzer, Thomas Chessel, David Anderson og Geoffrey Williamson som var styrmann.
Keiser Jingzong av Liao
Keiser Jingzong av Liao (født 1. september 948, død 13. oktober 982), personlig navn Yelü Xian, stilnavn: Xianning, var den femte keiser av det khitan ledede Liao-dynastiet.
Sinisering, effektivisering
Dette var med på å gjøre regjeringsapparatet mer effektivt og smidig og bidro til å fremskynde overgangen innen det khitanske samfunn til et føydalsystem. Han slo ned på korropsjon innen regjeringen og avsatte de som tok imot bestikkelser eller var inkompetente. Keiser Jingzong var også positivt mottakelig overfor kritikk. Han innstilte jaktpartier etter at en embedsmann påpekte sammenhengen mellom jakt og keiser Muzongs død.
Krig mot Song
Keiser Jingzong begynte også å planlegge krig mot dynastiets sørlige naboer.
Keiser Jingzongs første konflikt med Det nordlige Song-dynasti kom i forbindelse med Song-invasjonen av Det nordlige Han-dynasti. Imidlertid ble de styrker som Liao sendte som forsterkninger knust av en Song-hær, og Song ødela senere Det nordige Han. Song-hæren fulgte opp sin seier med et angrep på Beijing, som var Liao-dynastiets sørlige hovedstad, og den gang het Nanjing («den sørlige hovedstad»). Men dmnne gang klarte Liao-styrkene å ettertrykkelig beseire Song-hæren. og deres keiser Taizong av Song flyktet fra slagmarken.
Defense Health Agency
Defense Health Agency (DHA) er en amerikansk føderal etat som ble opprettet 1. oktober 2013. DHA er underlagt Forsvarsdepartementet og har sin opprinnelse i blant annet Tricare Management Activity, etaten som administrerte Tricare.
Keiser Jingzong av Liao
Krig mot Song
Flere slag skulle følge, og noen avgjørelse mellom Liao- og Song-dynastiene ble det ikke noe av.
Defense Health Agency
DHA har ansvar for omkring halvparten av de felles helsetjenestene som brukes av de militære medisinske kommandoene, slik som Tricare, stønad til legemidler, helse-IT, medisinsk logistikk og bygningsplanlegging. I tillegg vil etaten få ansvar for fem nye fellestjenester – folkehelse, medisinske anskaffelser, budsjett- og ressursforvaltning, medisinsk utdannelse og opplæring, og medisinsk forskning og utvikling – innen 1. oktober 2015. Etableringen av DHA innebærer den største reformen i det militære helsevesenets historie.
Keiser Jingzong av Liao
Krig mot Song
Den 13. oktober 982 døde keiser Jingzong på hjemvei fra en jaktutflukt.
Gult rovfly
Gult rovfly (Cosmia trapezina) er en sommerfugl som tilhører familien nattfly (Noctuidae). Den er vanlig i det sørlige Norge.
Utseende
Et middelsstort (vingespenn 28 – 33 mm), grågult nattfly, vingene med spredte, mørkere skjell. Forvingen har to brune tverrlinjer der den innerste er ganske rett mens den ytterste er kraftig utbuet nær fremkanten. Tverrlinjene nærmer seg hverandre mot bakkanten og avgrenser at trapesformet midtfelt, som vanligvis er litt mørkere enn resten av vingen. Nyre- og ringmerkene er vanligvis utydelige, men det er en liten, mørk flekk i midtfeltet, dessuten en rad av små, mørke flekker langs ytterkanten. Bakvingen er gulgrå, frynsene langs kanten gul- eller rødaktige.
Levevis
Gult rovfly er vanlig i løvskog, hager og parker. Larven lever på ulike løvtrær. Den er kjent for at den kan drepe og spise andre larver, både artsfeller og av andre arter, så disse larvene må holdes enkeltvis om man vil avle dem opp. I naturen lever de trolig likevel mest av plantekost. Arten overvintrer som egg. De voksne sommerfuglene flyr om natten i juli – september og kommer gjerne til lys.
Utbredelse
Gult rovfly er utbredt over det meste av Europa østover til Uralfjellene og Kaukasus. Det finnes flere lignende arter i Europa, men ikke i Norge. I Norge er den vanlig på Sørlandet og de sørlige delene av Øst- og Vestlandet, den er funnet nord til Lierne i Nord-Trøndelag.
Skålefjellet
Skålefjellet er et fjell i Stryn kommune i Sogn og Fjordane. Toppen er dekket av isbre, som tidligere hadde en høyde på 1 930 meter over havet. Den har nå smeltet ned til 1 905 moh.
Jessica Yamada
Jessica Yamada (født 13. oktober 1989) er en brasiliansk bordtennisspiller.
Hun representerte Brasil under Sommer-OL 2020 i Tokyo, hvor hun ble utslått i første runde.
Billedkunstnernes Vederlagsfond
Billedkunstnernes Vederlagsfond, forkortet BKV, er et fond administrert av kunstnernes fagorganisasjon Norske Billedkunstnere. Fondet deler ut prosjektstøtte (med søknadsfrist to ganger i året) til gjennomføring av kunstprosjekter, og ett- eller flerårige arbeidsstipend til billedkunstnere. Fondet bevilger også årlig driftsstøtte til Norske Billedkunstnere.
Tildelingsprosess
Ved månedsskiftet mars/april hvert år innstilles årets arbeidsstipend. Vanligvis kunngjøres stipendtildelingene samtidig med Statens Kunstnerstipend. Selv om Statens Kunstnerstipend administreres av Kulturrådet, og Billedkunstnernes Vederlagsfond og Bildende kunstnernes Hjelpefond (BKH) administreres av Norske Billedkunstnere, er det Billedkunstnernes stipendkomité som innstiller til de samme stipendene. Mens arbeidsstipend fra Statens Kunstnerstipend utbetales som personinntekt, utbetales arbeidsstipendene fra Billedkunstnernes Vederlagsfond og Billedkunstnernes Hjelpefond som næringsinntekt.
Statens Kunstnerstipend må søkes gjennom Kulturrådet, mens arbeidsstipendene for både Billedkunstnernes Vederlagsfond og Bildene Kunstneres Hjelpefond må søkes gjennom Norske Billedkunstnere, har det de siste årene vært krav til at alle søknadene bør dokumenteres med samme søknadsmateriale, inkludert søknadstekst og dokumentasjon som CV og bilde-, video- og lyddokumentasjon av kunstnerens verk.
Historie
Billedkunstnernes Vederlagsfond ble stiftet av Norske Billedkunstneres forgjenger Norske Billedkunstneres Fagorganisasjon (NBFO) i 1984. Billedkunstnernes andel av visningsvederlaget (rundt 84 prosent) går i sin helhet til fondet – som også disponerer kollektive vederlagsmidler fra kopieringsvederlag og kabelvederlag.
Ragnhild Holsen
Ragnhild Thora Holsen (1932-2017) var en norsk kontorist og politiker (Ap) fra Bergen. Hun var vararepresentant til Stortinget i én periode 1977–1981 fra Hordaland, og var fast møtende stortingsrepresentant i snaue to år 1978–79 i den tiden både Arne Nilsen og Hallvard Bakke var medlemmer av regjeringen.
I det sivile liv arbeidet hun som kontordame 1948-1953, sentralborddame i Bergens arbeiderblad 1965-1967, selvstendig næringsdrivende 1970-1973, kantinebestyrer i Hordaland fylkeskommune 1975-1989 og som resepsjonsmedarbeider i fylkeskommunen 1989-1997. Hun satt i Bergen bystyre 1971-1979.
«Eidsvold 1814»
«Eidsvold 1814», også feilaktig kalt Eidsvold Riksraad 1814 og Riksforsamlingen på Eidsvoll er et norsk maleri som fremstiller Riksforsamlingen på Eidsvoll i 1814, der Norges Grunnlov ble utformet og vedtatt. Bildet er malt av Oscar Arnold Wergeland (1844–1910) i perioden 1882–1885, omkring 70 år etter grunnlovsforsamlingen. Maleriet er 4 meter bredt og ble gitt som gave til Stortinget i Oslo, der det henger på fremtredende plass i stortingssalen bak talerstolen. Bildet er et av de mest kjente historiemaleriene i norsk kunst.
Historikk og motiv
«Eidsvold 1814» ble bestilt av korpslege og forretningsmann Lorentz Reinhold Boll Ring fra Drøbak. Stortinget behandlet den 16. mai 1885 et brev fra korpslege Ring der han ba Stortinget om å motta maleriet som en gave fra ham.
Motiv
Historiemaleren Oscar Wergeland ønsket å framstille den historiske hendelsen på Eidsvoll i 1814 så konkret og realistisk som mulig. Han brukte derfor mye tid på kildegranskning for å gjengi portretter, interiør, drakter og detaljer korrekt. Bildet er gjennomkomponert og oversiktlig og ble kunstnerens hovedverk.
Maleriet gjengir et historisk øyeblikk fra Riksforsamlingens møtevirksomhet i Rikssalen, den lange, trange salen i Eidsvollsbygningen. Bildet viser 84 av de 112 mennene i den grunnlovsgivende forsamlingen på Eidsvoll. Av disse kan 67 identifiseres. Midt på bildet, i forgrunnen på podiet, står Christian Magnus Falsen, «Grunnlovens far», foran forsamlingen. Han leser opp det ferdige grunnlovsutkastets siste paragraf, §115 (i den signerte versjonen ble denne §110, i dag §112 etter redigeringen), som forsamlingen diskuterte og vedtok 11. mai 1814. Ved siden av sitter sorenskriver Wilhelm Frimann Koren Christie i embetsuniform og ser på betrakteren. Christie var Riksforsamlingens faste sekretær og ble president ved det første overordentlige Storting høsten 1814 der han fikk rollen som «Grunnlovens forsvarer» under forhandlingene med Sverige. Paragraf 115 handlet om forandring av Grunnloven. Motivet kan derfor tolkes som et innlegg i striden rundt grunnlovsendringen om kongens veto i forkant av riksretten 1883–1884, en utvikling som førte til innføringen av parlamentarismen i Norge.
Maleren var sønnesønn av Henrik Wergelands farbror. Presten i døråpninga bak i salens høyre hjørne er Nicolai Wergeland, Henrik Wergelands far og malerens farfars bror.
Den danske kronprinsen Christian Frederik, som signerte Grunnloven og ble valgt til konge 17. mai, men som vendte skuffet tilbake til Danmark 10. oktober, er ikke med i maleriet «Eidsvold 1814». Kunstneren har imidlertid malt inn et portrett av Christian IV, konge av Danmark-Norge 1588–1648 og kronprinsens tipptipptipptippoldefar. Salen i bildet er ellers pyntet med granbar, og vinduet i enden står åpent mot et jorde der en bonde med hest pløyer i den norske våren.
Plassering og betydning
«Eidsvold 1814» er 285 cm høyt og 400 cm bredt. Det henger som et monumentalmaleri bak presidentpodiet og talerstolen i stortingssalen. Plasseringen har gjort det til et av landets mest avbildede kunstverk. Maleriet var også hovedmotiv på baksida av den norske hundrekronerseddelen som ble trykt 1962–1977. Det ble også brukt i 1914 som motiv for det første norske jubileumsfrimerke.
Oscar Wergeland bringer rommet der Grunnloven ble skapt, rikssalen, inn i stortingssalen, som først sto ferdig i 1866. Maleriet er en så integrert del av rommet at en nesten glemmer at det ikke fikk sin plass før 19 år etter at salen var tatt i bruk. Det eneste som hang der før, var et skjold med riksløven. Maleriet er komponert slik at to forsamlinger møtes: riksforsamlingen på Eidsvoll og det til enhver tid sittende storting. Slik blir ethvert møte i stortingssalen også et møte hvor Christies årvåkne blikk er en påminnelse om den forpliktende arven fra 1814 som de folkevalgte viderefører.
Under andre verdenskrig ble Stortingsbygningen med rom og saler overtatt av de tyske okkupasjonsmyndighetene som hovedkvarter for Reichskommissariat Norwegen og dets fire hovedavdelinger. Stortingssalen ble lenge stående forholdsvis urørt, men også benyttet til møter, blant annet da rikskommissar Josef Terboven var vert for den tyske propagandaministeren Goebbels sist i november 1940. Seinere ble maleriet «Eidsvold 1814» dekket til med draperi og et stort tysk riksvåpen med hakekors.
Bakgrunn og etterspill for Riksforsamlingen
Ved Kielfreden måtte kongen av Danmark-Norge gi fra seg Norge til Karl II, kongen av Sverige, som følge av at rikene var på den tapende siden i Napoleonskrigene. Avtalen ble imidlertid ikke godtatt av nordmennene. Stattholderen, kronprins Christian Frederik, stilte seg i spissen for en reisning og innkalte Riksforsamlingen på Eidsvoll. Riksforsamlingen vedtok Grunnloven av 17. mai, erklærte selvstendighet og valgte Christian Frederik til norsk konge. Som leder for den nye staten forsøkte han desperat å få støtte fra stormaktene, spesielt fra Storbritannia. De allierte diplomatene som kom til Norge for å forhandle, ga imidlertid ikke noe håp om selvstendighet. Samme sommer ble det utkjempet en kort krig med Sverige. Den endte med svensk seier, våpen-stillstand og Mossekonvensjonen, en avtale for en politisk løsning der Norge gikk inn i en personalunion med Sverige, men med sin egen konstitusjon og nasjonalforsamling. Norge ble først selvstendig nasjon ved unionsoppløsningen 1905.
Krypvierfly
Krypvierfly (Mesogona oxalina) er en sommerfugl som tilhører familien nattfly (Noctuidae). Den er bare kjent fra tre lokaliteter i Østfold i Norge.
Utseende
Et middelsstort (vingespenn 34 – 39 mm), kraftig, grått nattfly. Forvingen er jevnt grå, midtfeltet (mellom de to tverrlinjene) litt mørkere. Den har to rette, gulaktige tverrlinjer som nærmer seg hverandre mot bakkanten og danner en V uten spiss. Nyre- og ringmerkene er lyskantede og tydelige. Langs vingens ytterkant er det to rader av små, mørke flekker, den ytterste tydeligst. Bakvingen er grå med to utydelige, mørkere tverrbånd.
Utbredelse
Arten er bare kjent fra Europa, der den finnes østover til Uralfjellene, men den ser ut til å mangle i store deler av dette området.
I Norge ble den første gang registrert i 1993, og den er bare kjent fra tre lokaliteter i Hvaler og Råde kommuner i Østfold. Den er listet som sårbar (V) på Norsk rødliste for arter. Man antar at arten kan være truet av ferdsel og tråkk på lokalitetene, og av gjengroing av åpne områder.
Rødlistevurdering
I Norge er arten funnet på fire lokaliteter, alle i Østfold. Tre av lokalitetene er på Hvaler, og en lokalitet er på et sandområde i tilknytning til Rygge flyplass. Etter år 2000 er arten kun registrert på Hvaler.
Trusler mot arten er utbygging, slitasje fra badegjester, men også gjengroing, spesielt med furu. Sandflukt kan også ødelegge. Påvirkningene fører til en fragmentering av forekomstene. Arten rødlistes i 2021 som kritisk truet CR.
Chauncy Master
Chauncy Master (født 2. juni 1985) er en malawisk friidrettsutøver, som konkurrerer på 1500 meter. Han representerte Malawi under Sommer-OL 2008, der han ble utslått i de innledende rundene.
Livbakken (vei)
Livbakken (1-13 ) er en vei på Vesterntangen i Ringerike.
Livbakken er en sidevei til Livveien, på østsiden av denne. Den ligger i nordenden av Livveien, mellom Granliveien og Holtbekkveien. Veien består av eneboliger og kjedete eneboliger, og ligger cirka 97 meter over havet innerst i veien.
Summer Drop EP
Summer Drop EP er en EP med Admiral P, utgitt i juni 2013.
Tor Fuglevik
Tor Aslak Fuglevik (født 7. april 1950 i Kristiansand) er en norsk journalist og medieleder.
Bakgrunn
Fuglevik tok eksamen fra Norsk journalistskole i 1971, og samfunnsvitenskapelig embetseksamen fra Universitetet i Oslo i 1975.
Fuglevik begynte i NRK Radio i 1971 som nyhetsreporter i Dagsnytt, 21 år gammel. I 1976–1977 var han informasjonssjef i Justisdepartementet, og 28 år gammel ble Fuglevik i 1978 sjef for NRK Sørlandet. Han var deretter sjef for NRK Østlandssendingen (1984–1986), assisterende radiodirektør i NRK (1986–1988) og senere radiodirektør i NRK (1988–2000). Stedfortredende kringkastingssjef og direktør for NRK Futurum 2000–2001.
Som radiodirektør hadde Fuglevik ansvaret for innføringen av et nytt, nasjonalt trekanaltilbud med kanalene P1, P2 og Petre i 1993, for lansering av verdens første digitale radiokanal NRK Alltid Klassisk i 1995 og for etablering av Norges første nyhetskanal, NRK Alltid Nyheter, i 1997.
Etter 30 år i NRK sluttet han i 2001 som stedfortredende kringkastingssjef i NRK for å bli administrerende direktør i Norges Televisjon (NTV), etter å ha takket nei til å bli generalsekretær i den europeiske kringkastingsunionen EBU i Genève.
I Norges televisjon ledet Fuglevik den faglige og politiske prosessen fram til Stortingets endelige vedtak i 2004 om bygging av det landsdekkende, digitale tv-nettet som NRK og RiksTV i dag benytter.
Ibiara
Ibiara er en kommune i delstaten Paraíba i nordøstregionen av Brasil.
Tor Fuglevik
Bakgrunn
Fuglevik sluttet i NTV i 2006 etter endt åremål, og ble samme år ansatt som direktør i det internasjonale mediekonsernet Modern Times Group (MTG), som i Norge eier bl.a. Viasat, TV3 og P4.
Prithika Pavade
Prithika Pavade (født 2. august 2004) er en fransk bordtennisspiller.
Tor Fuglevik
Øvrig virksomhet
Fuglevik har publisert flere bøker om kringkasting. Han har hatt ledende tillitsverv i den europeiske kringkastingsunionen EBU, og har vært medlem av styrene i blant annet Språkrådet og Det Norske Samlaget. Han mottok i 2008 Prix Radios hederspris for å ha hatt «ansvaret for mye av moderniseringen av radiomediet i Norge».
Erik Mørstad
Erik Overaa Mørstad (født 1950) er en norsk kunsthistoriker. Mørstad er utdannet mag.art. og dr.philos. i kunsthistorie ved Universitetet i Oslo. Hans spesialområder er norsk og europeisk billedkunst og skjønnlitteratur fra 1870 og frem til samtidskunsten, samt praktisk leksikografi. Mørstad var engasjert som kunstanmelder i Arbeiderbladet i første halvdel av 1980-årene. Han har arbeidet ved Munchmuseet og Vigeland-museet, samt ved Statens lærerhøgskole i forming, Oslo. Fra 1987 har Mørstad vært ansatt ved Universitetet i Oslo.
Bibliografi
Utvalg:
Midtre Øst-Holsteins amt
Midtre Øst-Holsteins amt (tysk: Amt Ostholstein-Mitte) er et amt i kretsen Øst-Holstein i delstaten Schleswig-Holstein, Tyskland. Administrasjonen ligger i Schönwalde am Bungsberg, hvor man dessuten finner kretsens høyeste punkt, Bungsberg. 31. desember 2008 hadde amtet 9 328 innbyggere.
Inndeling
Midtre Øst-Holsteins amt er delt inn i 5 kommuner:
André Hansen
André Hansen (født 17. desember 1989 i Oslo) er en norsk fotballspiller som spiller for Rosenborg Ballklub.
Skeid
Hansen, opprinnelig fra Veitvet i Oslo, kom til Skeid fra Bjerkealliansen som juniorspiller. Hansen debuterte som spiller for Skeid mot Korsvoll IL i 2006, og var sesongen etter på utlån til Kjelsås Fotball. Han ble kjøpt av Lillestrøm i 2008, men ble umiddelbart sendt på lån tilbake til Skeid.
Lillestrøm
Etter å ha vært på utlån til Skeid, debuterte Hansen for Lillestrøm i Tippeligaen, da laget møtte Brann 30. april 2009. Lillestrøm fikk tre baklengsmål hver av de to første kampene Hansen spilte.
Odd
Hansen fikk lite spilletid for Lillestrøms førstelag, og gikk til Odd etter at kontrakten med Lillestrøm utløp. Hansen etablerte seg på Odds førstelag i Tippeligaen.
Hansen pådro seg brudd i beinet under øyet i forbindelse med en kollisjon med Strømsgodsets Péter Kovács 23. mai 2012, og var ute med skade i tre uker.
Rosenborg
Det ble 10. oktober 2014 klart at Hansen ville spille for Rosenborg etter 2014-sesongen.
I sesongen 2015 og var han med å vinne både Tippeligaen og Cupfinalen.
I sesongen 2016 var han med å vinne både Tippeligaen og Cupfinalen.
Han er også Rosenborgs 2. visekaptein, bak kaptein Mike Jensen og visekaptein Anders Konradsen.
Den 29. mars 2017 var han med å vinne Mesterfinalen i fotball for menn 2017.
I sesongen 2017 var han med å vinne Eliteserien.
I oktober 2018 signerte han en ny kontrakt med Rosenborg som binder ham ut 2023-sesongen.
Uten nåde
Uten nåde er en norsk roman, den første som ble utgitt i den 83 bind store serien om western-helten og US-marshalen Morgan Kane. Boka ble lansert i 1966, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
André Hansen
Rosenborg
I sesongen 2018 var han med å vinne Eliteserien og Cupfinalen.
Landslag
André Hansen har sju landskamper for Norges U21-lag, og debuterte i bortekampen mot Jordans U21-lag 28. november 2008. Han har også én landskamp for Norges U18-lag, da han 22. august 2007 spilte andre omgang mot Tyrkias U18-lag, samt fire landskamper for Norges U19-lag, hvor han debuterte i bortekampen mot Kroatia 13. mars 2008. Den 27. august 2012 ble Hansen tatt ut i A-landslagstroppen for første gang, men han ble imidlertid sittende på benken i både kampen mot og mot. Hansen fikk sin endelige debut for landslaget da møtte  12. januar 2013.
Uten nåde
Boka kom ut i forlagets pocketserie Stjernebøkene, som Stjerne-bok nr 303, kostet tre kroner og tjuefem øre og utgivelsen ble på flere vis definerende både for den litterære figuren Morgan Kane og for den kommende Kane-serien:
Uten nåde presenterer også ingrediensene som skal gå igjen i Kanes verden: Vakre hunnkjønn og drepende hannkjønn. I boka møter leserne og Kane kvinnene Allison MacKey, Linda Swift og Inez, revolvermennene Milo Stuart, Scott Corbin og Troy Ducan. Kane ligger med en av de førstnevnte, dreper de tre sistnevnte.
Med introduksjonen av Linda Swift starter også historien om det kvinneforhold som mest grunnleggende vil prege Kanes skikkelse, og som skildres i flere av de kommende bøkene; Ingen tårer for Morgan Kane (1967), Mellom liv og død (1968) og Tilbake til kampen (1968).
André Hansen
Landslag
Den 31. oktober 2022 ga han seg igjen på det norske landslaget.
Uten nåde
Forhistorien
Før Uten nåde ble lansert hadde Kjell Hallbing, under ulike pseudonymer og med vekslende hell, skrevet westernfortellinger og bokmanus utgitt på ulike forlag. Fire av disse bøkene handlet om Morgan Kane: Morgan Kane - Texas ranger, Morgan Kane og smuglerne, Vest for Rio Grande og Drep for loven, alle ugitt på Dreyers Forlags datterselskap Romanforlaget i 1965. Der besluttet man imidlertid å avvikle denne utgivelsen av pocketbøker, og solgte noen innkjøpte manusrettigheter videre til Bladkompaniet.
André Hansen
Se også
Liste over kjente elever ved Bjerke videregående skole
Uten nåde
Forhistorien
Da Bladkompaniet oppdaget at de hadde et par norsk-forfattede bokmanus i bunken med oversettelser mistenkte de først plagiat - rett og slett fordi historiene var påfallende velskrevet. Da mistanken var avklart besluttet de ikke bare å utgi Hallbing, men også å lansere bøkene som starten på en serie. Hallbing svor på at han kunne skrive én bok i måneden! Bladkompaniets utgivelsespolitikk var mer konsentrert enn mange av konkurrentene på kiosklitteratur-markedet. De satset tilsvarende mer på det de først besluttet å gi ut, også markesføringsmessig.
Mottagelsen av boka
Etterspørselen gjorde også at Uten nåde ble en av de første kommersielle «lydbøkene» utgitt i Norge, engang i 1970-årene, lest inn av skuespilleren Rolf Søder. Den ble utgitt fordelt på to kassetter, der målgruppa blant andre var (langtransport)sjåfører med kasettspillere i bilene.
Avisenes anmeldere og kulturskribenter mottok Uten nåde med talende taushet, slik man pleide å forholde seg til kiosklitteratur med myke permer. Først etter at leser-suksessen var åpenbar oppdaget kultursidene fenomenet Morgan Kane. I ettertid oppsummerte litteraturprofessor og litteraturskribent Willy Dahl: «Det er ikke noe særlig flatterende for oss som var med på det at det tok så lang tid.»
Når man i litteraturens verden endelig oppdaget Kane kom man desto sterkere tilbake: I 1994 utga litteraturviter og professor Eivind Tjønneland boka Fra uhu til aha med Morgan Kane og Ibsen som forsidefigurer, og bedyret at populærkulturelle fenomener som Morgan Kane ikke var «mindre viktige for forståelsen av Norge enn Ibsen, Wergeland og Welhaven». Tjønneland dypdykket i Uten nåde og presenterte analyserer av Kane og hans stjerneformede arr. I 1992 tok forfatteren Åsmund Forfang for seg Kane og hans skuddskadde neve: «Når denne guddommelege handa i 'Uten nåde' blir skoten sund i rein vondskap, går verda under, i religiøs symbolikk. I denne nedrige gjerninga [...] går westernheltens symbol opp i eit av dei mest kraftfulle lidingssymbola i vår kulturkrins: Jesu korsfesting.»
Senere utgivelser
I 1979 kom Uten nåde som tegneseriealbum på Semic forlag, skapt av tegneren Ernst Vevle Olsen Meister med utgangspunkt i Hallbings bok. Det ryktes at tegneren hadde brukt sin datter - Linni Meister - som modell for romanfiguren Linda Swift. I en senere versjon kom også boka Uten nåde med en illustrasjon av en kvinneskikkelse med hennes ansikt på omslaget.
Da Bladkompaniet i 1991 ga ut serien på nytt besluttet man å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Uten nåde i et dobbeltbind, i bok nr 9, sammen med I dragens klør. Da Bladkompaniet/Schibstedforlagene i årene 2002–2008 gjenutga bøkene i dobbet-pocket kom Uten nåde i 2003 som bok 15 i bind 15–16.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom Uten nåde i 2011 som bok nr 19, en utgivelse som samme år ble lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 19 i serien er også beholdt i senere utgivelser, som i Cappelen Damms lydbokversjon fra 2019, lest inn av Torgeir Reiten.
Doctor Robert
«Doctor Robert» er en sang av The Beatles fra deres album Revolver, utgitt i 1966. Sangen ble spilt inn 15. og 16. april 1966 og er kreditert Lennon/McCartney.
«Doctor Robert» ble skrevet av John Lennon, og handler om en lege som løser alle sine pasienters problemer med å gi dem narkotiske preparater. Sangen hevdes å vise til en dr. Robert Freymann med praksis i New York City, en lege som smykket seg med å ha mer enn hundre berømtheter som pasienter, og som var kjent og beryktet for sine «vitaminsprøyter», som egentlig var tilsatt amfetamin. Denne doktor Freymann mistet sin autorisasjon som lege i 1968 og ble ekskludert fra legeforeningen New York Medical Society i 1975. Han døde i 1987.
Imphal West (distrikt)
Imphal West er et distrikt i den indiske delstaten Manipur. Distriktets hovedstad er Lamphelpat.
Demografi
Ved folketellingen i 2011 var det 514,683 innbyggere i distriktet, mot 514,683 i 2001. Den urbane befolkningen utgjør 61,90 % av befolkningen.
Barn i alderen 0 til 6 år utgjorde 11,32 % i 2011 mot 12,69 % i 2001. Antallet jenter i den alderen per tusen gutter er 943 i 2011 mot 945 i 2001.
Gunnar Klausen
Gunnar Klausen (født 1. august 1918 i Sarpsborg, død 28. august 1999 i Drammen) var en norsk motstandsmann som var med i Shetlandsgjengen. Han er kjent for sin innsats under andre verdenskrig, da han ble dekorert med Krigskorset, Norges fremste utmerkelse.
Under okkupasjonen kom Klausen med i motstandsarbeid i Østfold. I juni 1941 tok han seg til Sverige og året etter kom han over til Storbritannia der han gikk inn i de norske styrkene. Etter å ha vært innom Kompani Linge, ble han i 1943 med i den norske marinens spesialavdeling, populært kalt Shetlandsgjengen.
I statsråd 2. august 1946 ble utskrevet dekksmann Klausen tildelt Krigskorset med sverd «For fremrakende [sic] innsats under utførelsen av særoppdrag». Klausen ble i 1995 hedret med statuett av Sjømilitære Samfund.
Tore Sandbakken
Tore Thorvaldsen Sandbakken (født 1985) er en norsk jazztrommeslager fra Trondheim.
Han har spilt i flere grupper som Aphrodisiac, Off Topic, Vojtech Prochazka Trio, Jens Carelius og Astrid E. Pedersen Ensemble. Sammen med Kim Johannesen og Svein Magnus Furu ble han nominert til Spellemannprisen 2009 i klassen jazz for utgivelsen Kayak.
Hydrologi
Hydrologi (fra gr. ὕδωρ: hydōr, «vatn» og λόγος: logos, «lære») er studiet av vannkretsløpet og vannressursene i hydrosfæren. Studiet av vann i berggrunn og jord kalles hydrogeologi. Faget er en disiplin av geovitenskapene.
Hydrologi defineres som en geofysisk vitenskapen om vannet på jorden, vannets opptreden, sirkulasjon og fordeling, samt fysiske egenskaper og omgivelsenes reaksjoner. Hele vannets sirkulasjonssyklus på jorden er omfattet i begrepet. Dette er en definisjon fra det amerikanske University Council on Water Resources fra 1967.
Operativ hydrologi
Operativ hydrologi er praktisk og ofte ingeniørmessig tilnærming til vannets kretsløp og er kvantitativ. Definisjonen av operativ hydrologi ble vedtatt på en «Technical Conference of Hydrological and Meterological Services» i Genève i 1970. Følgende temaer er inkludert:
Målinger og observasjoner
Hovedartikkel: Vannets kretsløp.
Vannbalanse
Et typisk arbeidsfelt i hydrologien er å kvantifisere hvor store mengder vann som transporteres, for eksempe over et landområde. Vannbalanseligningen for et landområde uttrykkes på sitt aller enkleste slik:
Der:
Imidlertid vil denne sammenhengen gjelde over svært lang tid, og betraktes et kortere tidsavsnitt må også lagring av vann inkluderes. Ligningen over må da ha med et ledd for endring av nedbørfeltets vannmagasin:
En fullstendig vannbalanseligning for norske forhold blir som dette :
I hydrologien er en interessert i å få kvantifisert alle disse ledene, eller indirekte ved at en bestemmer av noen av leddene, slik at andre kan utledes. Ofte vil magasinleddene være de vanskeligste å bestemme, og for å kunne anslå dette brukes ofte en måleperiode kalt et hydrologisk år. Det hydrologiske året har sint begynnelse og slutt når alle vannmagasineringer er på sitt laveste. I Norge er derfor det hydrologiske nyttåret satt til 1. september. Da regner en at mark- og grunnvannet er på sitt laveste etter vekstsesongens slutt, dessuten er som regel ikke snøen kommet enda. I andre land er det vanlig at denne datoen er 1. oktober.
Om målingene gjøres over en veldig lang periode som 30 år, vil alle magasinendringer fra år til år bli ubetydelige. Dermed kan den første ligningen for vannbalanse brukes. Dette kalles for standard normalperiode, og den som gjelder for databehandling i dag er perioden 1961 – 1990. Neste standard normalperiode er 1991 – 2020.
I et land som Norge der elektrisk kraftproduksjon skjer ved vannkraft er det av stor betydning å kunne anslå hva som er normal nedbør og avløp, da dette vil være det samme som normal energiproduksjon. Normalperioden har lenge vært basert på tall fra 1931-1990, imidlertid har klimaendringer ført til stadig større nedbør og påfølgende energiproduksjon. Som et eksempel var energiproduksjonen i 2000 på 143 TWh, mens det mot normalen skulle vært 113,4 TWh. På grunn av denne økningen ble det i 2001 besluttet å bruke 1970-1999 som ny normalperiode. Dermed er normal kraftproduksjon i Norge 118 TWh.
Kuriosa – Mot normalt!
Leif Juster sitt berømte revyinnslag fra 1945 dreide seg om disse normalperiodene for meteorologiske og hydrologiske observasjoner. I innslaget personifiserer han en oppbrakt mann som irriterer seg over at værvarslet i radioen har en henvisning til normal nedbørsmengde. Den aldrende mannen raljerer over det tilsynelatende ubegripelige i at det skal være noen normal mengde regn. Perioden som da ble henvist til var normalperioden 1901–1930.
Fordampning
Måling av fordamping direkte er vanskelig og matematiske modeller brukes derfor. En betrakter fordunstningen som en transportprosess av vanndamp fra et medium til et annet (vannoverflate og atmosfæren) når temperaturen er under kokepunktet. Det forutsettes at luftsjiktet over vannflaten er umettet, slik at det er en fuktighetsgradient fra dette luftsjiktet og lenger opp i luften (eller atmosfæren). Denne gradienten uttrykkes som differansen mellom metningstrykket ved den fordunstende flaten, og et referansenivå lenger opp (2 meter over vannflaten) henholdsvis es og xz. Generelt uttrykkes dette :
Her er:
Forøvrig er denne formelen basert på Daltons lov. Vind og temperatur har stor betydning for fordampningen. Ved sterk vind vil små vanndråper rives løs fra vannoverflaten når bølger dannes, disse dråpene vil igjen fordampe i luften og øke den totale fordampningen. Som eksempel nevnes det at fordampningen på Filefjell og Romerike er funnet til å være 105 mm og 375 mm som årsmiddel.
Avløp og vannføring
I en rekke vassdrag i Norge har det vært ført datainnsamling av målinger av vannstand av NVE. Slike målesteder kalles for vannmerker. Hensikten er å bestemme vannføringen i elva, som m3/s vann forbi et snitt, ved at det er et direkte forhold mellom vannføring og vannstand. Imidlertid er det et problem at vannstrømningen, og dermed vannføringen, er sterkt varierende i elvens tverrsnitt. Størst vil vannhastigheten være øverst og midt i elva, minst nede ved bunnen og ved breddene.
Den lengste måleserien i Norge er for Glomma ved Øyeren, der målingene startet i 1852. Måling med en centimeterskala fastmontert og manuell avlesning har vært vanlig, men nå er mer automatiske metoder vanlige. En automatisk stasjon for avlesning kalles for en limnigrafstasjon. Nedenfor er det en lenke til en målestasjon i Junkerdalselva i Nordland fylke med oppdatering flere ganger i døgnet. Målinger må foretaes ofte, typisk daglig og over flere år for å finne midlere vannføring, flomvannsføring, lavvannsføring og andre karakteristiske størrelser. En kurve som viser vannføringen som funksjon av tiden, for eksempel årets måneder, kalles hydrogram.
Måledam
Måledam er en metode som også passer best for bekker, og går ut på at det lages en demning med en definert profil. I demningen settes en relativt tynn plate med skarpe kanter, og en spalte som alt vannet må renne gjennom. Typisk må spalten måtte være så stor at alt vann også med stor vannføring må gå gjennom den. Vannføringen vil være en direkte funksjon av vannhøyden bak dammen. Med rektangulær spalt blir sammenhengen mellom vannstand og vannstrønming :
Der symbolene betyr:
Måling med Flygel
Denne metoden brukes for store elvetverrsnitt, og går ut på at vannhastigheten på flere punkter i elvetverrsnittet måles med en liten propell. Propellen står på et lite torpedoformet hus med tellerverk eller generator for måling av omdreiningshastighet. Denne er igjen montert på en håndholdt stang eller wire. Målingene kan skje ved vading ut i elva, med båt eller fra en bru. Ved måling må vannhastigheten i punktene registreres for samme vannstand, i tillegg må hele tverrsnitt for elv måles slik at arealet er kjent. Målingene må foretaes flere ganger med forskjellige vannstander for vannmerket. Dataene bearbeides og det kan konstrueres en såkalt vannføringskurve som viser sammenheng mellom vannstand og vannføring. Kurven vil typisk vare parabelformet. Målingene må gjøres i et sted der elvevannet strømmer mest mulig jevnt, og der det ikke er innsnevringer nedenfor målestedet som påvirket vannstanden ovenfor.
Andre metoder
Det er utviklet metoder for vannføring ved hjelp av fargestoff, der konsentrasjonen av fargestoffet gir en sammenheng med vannføringen for en gitt mengde farge. Radioaktive isotoper har vært benyttet på samme måte. Metoden med fargestoff eller radioaktive isotoper kalles den relative fortynningsmetoden og den utviklet av de norske hydrologene J. Aastad og R. Søgnen på 1920-tallet. Det er i de senere årene også utviklet metoder der dopplerprinsippet tas i bruk.
Avrenning og spesifikt avløp
Vannføringsdatene brukes til å beregne spesifikt avløp for et nedbørfelt. Dette gjøres ved at vannføringen divideres på arealet av nedbørfeltet. En bruker da målenheten l/s/km2. Er for eksempel årsmiddel for vannføringen i elva kjent finner, en midlere årlig spesifikt avløp med å dividere på nedbørfeltets areal. Om en da ønsker å finne vannføringen i en elv der en ikke har målinger, kan en benytte spesifikt avløp fra et nabovassdrag for å beregne dette. En trenger da kun å måle eller anslå nedbørfeltets areal og så multiplisere dette tallet med spesifikt avløp for naboelva. Dette kan gjøres ved hjelp av et kart der en ser på høydekotene for å bestemme hvor vannskillet til det aktuell nedbørfeltet går. Nedenfor viser tabellen spesifikt avløp for Norge delt inn i fem landsdeler, samt noen andre sentrale parametre for avløpet i normalperioden 1931-1960.
Boligareal
Boligareal (BOA) er innvendig bruksareal unntatt bodarealet. Arealet måles opp innvendig, og man tar ikke med kott, boder, garasje, terrasser, balkonger, altaner og verandaer. Alle innvendige vegger tas med. På loft og i kjellere stilles det tilleggskrav for at arealet skal regnes med. Det er også krav om at rom som skal regnes med har nok lysflater og adekvate rømningsveier.
P-ROM erstattet betegnelsen Boligareal (BOA) fra 1. januar 2008. Forbrukerportalen, Standard metode for måling av areal i bygninger
Se Arealberegning av bygninger
Volodymyr Pavlovskyj
Volodymyr Pavlovskyj, ukrainsk Володимир Павловський (født 14. april 1980) er en ukrainsk roer som spesialiserer seg i dobbeltfirer. I Sommer-OL 2012 i London representerte han Ukraina og ble nummer 9.
Søbakken (Elverum)
Søbakken  er et boligområde i Elverum kommune, nordøst i tettstedet Elverum.
Elverum folkehøgskule ligger rett sørvest for boområdet til i nær tilknytning til Sagtjernet. Søbakken har en engen barneskole Søbakken skole. Skolen ble bygget i 1977 og har 325 elever.
Philipp von Bismarck
Philipp von Bismarck var annen sønn av Gottfried von Bismarck (1881–1928), herre til Jarchlin og Kniephof. Etter farens tidlige død ble han i 1939 adoptert av sin grandonkel Bernhard von Bismarck og dennes kone Käthe, født von Arnim. Han tjenestegjorde som løytnant og bataljonsadjunkt i infanteriregiment nr. 9 under andre verdenskrig. Samtidig var han stedfortredende sekretær for den bismarckske familieforening.
George Biguzzi
George Biguzzi, S.X. (født 4. februar 1936 i Calisese di Cesena i provinsen Forlì-Cesena i Italia) er katolsk biskop emeritus av Makeni i Sierra Leone.
Prest
Giorgio Biguzzi gikk inn i misjonskongregasjonen xaverianerne og ble ordinert til prest den 16. oktober 1960.
Biskop
Pave Johannes Paul II utnevnte ham til biskop av Makeni den 17. november 1986. Paven konsekrerte ham personlig til biskop den 6. januar året etter; medkonsekratorer var kurieerkebiskopene Eduardo Martínez Somalo og José Tomás Sánchez.
Siden begynnelsen av borgerkrigen i Sierra Leone 1991 har Biguzzi støttet Caritas Makenis engasjement for å støtte og hjelpe fordrevne personer og flyktninger; etter statskuppet i 1997 håndterte bispedømmet også både barna involvert i Combat Forces (CAFF) og guttene og jentene som ble bortført fra sine familier under krigen.
Den 6. mai 1999 lanserte Biguzzi, gjennom byrået MISNA, en appell for fred etter personlig å ha sett tragediene med krig og sult som påvirket befolkningen. I samme måned var det rapporter om at opprørerne hadde kidnappet to misjonærer og angivelig tok noen mindreårige som gisler med den hensikt å verve dem i deres rekker.
Den 25. mai 1999 begynte fredsforhandlingene mellom de to fraksjonene med mekling av biskop Biguzzi som medlem av det interreligiøse råd i Sierra Leone - et organ som samler lederne for landets katolske, protestantiske og muslimske samfunn.
Biguzzi var også hovedpersonen ved tilblivelsen av fredsavtalen som ble signert i juli 2003 mellom presidenten i Sierra Leone Ahmed Tejan Kabbah og lederen av RUF (Revolutionary United Front) Foday Sankoh.
Den 7. januar 2012 innvilget pave Benedikt XVI Giorgio Biguzzis aldersbetingede avskjedssøknad.
Episkopalgenealogi
Hans episkopalgenealogi er:
Waino Aanonsen
Waino Aanonsen (født 15. august 1981) er en norsk håndballspiller fra Bjorbekk like utenfor Arendal. Han spiller for ØIF Arendal. Waino er venstrehendt og spiller høyrekant.
BOA
BOA, Boa eller boa kan blant annet henvise til:
Igaracy
Igaracy er en kommune i delstaten Paraíba i nordøstregionen av Brasil.
Charlene Attard
Charlene Attard (født 31. januar 1987) er en maltesisk friidrettsutøver, som konkurrerer i sprintløp. Hun representerte Malta under Sommer-OL 2008, der hun ble utslått i de innledende rundene.
Synne Jensen
Synne Sofie Kinden Jensen (født 15. februar 1996) er en norsk fotballspiller som spiller for den spanske klubben Real Sociedad.
Chelsea Edghill
Chelsea Edghill (født 6. juli 1997) er en guyansk bordtennisspiller.
Synne Jensen
Klubbkarriere
Jensen spilte for Gjelleråsen i ungdomsårene. Som 16-åring signerte hun for LSK Kvinner. Høsten 2012 gikk hun på utlån til Linderud-Grei. Etter begrenset med spilletid i LSK meldte hun i 2013 overgang til Kolbotn. Der ble hun klubbens toppskårer i 2014. Etter to år i Kolbotn ble hun hentet til VfL Wolfsburg, et av verdens beste fotballag på kvinnesiden. I Wolfsburg ble hun lagvenninne med blant annet Caroline Graham Hansen. Etter lite spilletid i den tyske storklubben gikk hun i 2016 på utlån til Stabæk i Toppserien. Før 2017-sesongen ble hun permanent Stabæk-spiller som en del av avtalen om at Marie Dølvik Markussen gikk motsatt vei fra Stabæk til VfL Wolfsburg. Etter to og et halvt år i Stabæk signerte hun i 2019 for Røa. Der ble hun klubbens toppskårer med 16 mål i Toppserien 2019. I januar 2020 signerte hun for Vålerenga, der var hun i sin første sesong delaktig i å sikre klubbens første seriemesterskap og første cupmesterskap. Etter to sesonger i Vålerenga ble det i januar 2022 kjent at Jensen igjen skulle prøve seg utenlands og hadde signert for spanske Real Sociedad.
Chelsea Edghill
Hun representerte Guyana under Sommer-OL 2020 i Tokyo, hvor hun ble utslått i første runde.
Michelle Bromley
Michelle Bromley (født 24. desember 1987) er en australsk bordtennisspiller.
Hun representerte Australia under Sommer-OL 2020 i Tokyo, hvor hun ble utslått i første runde.
Schizopleurus
Schizopleurus er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Deilini er middelsstore, langstrakte trebukker, ofte mørke med en blyaktig glans. Antennene er kortere enn kroppen. Pronotum er omtrent så langt som bredt. Lårene er litt klubbeformede.
Levevis
Larvene lever i død ved, mest av løvtrær.
Utbredelse
Arten lever i Queensland, Australia.
Fribyforfatter
Fribyforfatter er en forfulgt forfatter som inviteres til en friby. For at en person skal komme inn under fribyordningen, må han/hun være forfatter med en viss litterær produksjon og beviselig være truet eller forfulgt i sitt hjemland på grunn av sitt litterære virke. Definisjonen ”forfatter” inkluderer forfattere av både skjønlitterære og faglitterære verk og skuespill, poeter, redaktører, oversettere, forleggere, journalister og tegneserietegnere.
Vanligvis inviteres en forfatter til å være fribyforfatter eller gjesteforfatter i en friby i 2 år. ICORN (International cities of refuge network), det internasjonale fribynettverket, ble etablert for å tilby forfulgte forfattere et fristed, eller en friby, hvor de skal kunne skrive og uttrykke seg fritt, uten å frykte for å bli sensurert eller kneblet. ICORN formidler forfattere til fribyene, og bidrar til kommunikasjon mellom fribyene og forfatterne som til enhver tid er en del av nettverket.
Elleve norske byer
Elleve norske byer har siden 1995 blitt medlem i ICORN. Den første norske byen var Stavanger, som i 1995 tok imot Araz Elses fra Aserbajdsjan. Fra 2001 blir ordningen støttet av Utenriksdepartementet med 100.000 pr år pr forfatter.
Følgende forfattere er/har vært gjester i de norske fribyene:
Honorær konsul
Honorær konsul eller valgkonsul er en konsul som er leder for et honorært konsulat. Slike konsulater opprettes gjerne dersom et land ikke har egne diplomater i en by med et visst samkvem med senderlandet. En honorær konsul er oftest statsborger i vertslandet. Hvis embetet er ulønnet, kan den honorære konsulen ta seg betalt for sine tjenester.
Fylkesvei 7912
Fylkesvei 7912 går mellom ved Dåfjordvatnet og bygda Dåfjord på Ringvassøya i Karlsøy kommune. Veien er 4,3 km lang. Dåfjordvatnet ligger på 208 moh, og herfra går veien i en sammenhengende nedoverbakke langs ei skogkledt li ned til bygda, som ligger innerst i botnen av Dåfjorden. Herfra går en kommunal vei nordover langs østsida av fjorden til gården Langstrand, mens Fv303 snur i motsatt retning og fortsetter rundt 1 kilometer vestover langs fjordbotnen. Veien fortsetter herfra som kommunal vei utover langs vestsida av Dåfjorden til gården Steinnes.
Frem til 2019 hadde veien betegnelsen fylkesvei 303 (Troms).